Ixef wis sin Aneɛruḍ n tsuqilt Ḥebseɣ ɣer yiwen n umɣar L. Wagi d amɣar n lɛali, tamuɣli-s ḥninet maca teččur d tiḥerci. Ur yesɛi ara lhiba d tisas, netta yeẓra anect-a, yeqqar-it-id i wakken d ẓren wid yenwan ad kelxen belli netta maci d win iḥercen. M.L. settin n yiseggasen drg leɛmer-is, tlatin n yiseggasen-agi i i xeddem deg tɣiwant, d amɛiwen neɣ d imdebber n uselway. Akka tura d amɛiwen imi yemmut uselway n tɣiwant. Mebla cekk d netta ara yeṭṭfen amekkan-is. Ssin n yiseggasen ay-a yerɣa ɣef umekkan-agi, aqerru n tɣiwant, akken ad yesserwet amek i asyehwan. D anect-a i t-yesferḥen. D lferḥ i yettaf ugrud mi ara yeḥmeẓ alelluc ɣer yidmaren-is.